– શિક્ષક તરીકે તમે જીવન બદલો છો, મન બદલો છો અને ભવિષ્ય બદલો છો ત્યારે માત્ર ચોક અને બ્લેકબોર્ડથી નહીં, તે મૂકીને પણ વિદ્યાર્થીઓને દૂધનો ગ્લાસ અપીને હાશ અને હૂંફ આપજો. તમે તમારા બાળકની અંદર ભગવાનને જોશો તો આપોઆપ તમારું વર્તન બદલાશે. શિક્ષકની, સમાજની, ટેકનોલોજી અને ટેકનિકની જવાબદારી નહીં, પણ મારી શું જવાબદારી છે/, એ શીખ લઇને જવાનું છે. શિક્ષકની જવાબદારી માત્ર ગ્રેસ, ગુણવત્તા વધારવાની નથી, તેની જવાબદારી વિદ્યાર્થીઓને પ્રેમથી સાચવવાની છે, એક સામાન્ય ક્રિયાથી પણ વિદ્યાર્થીનું જીવન બદલાઇ જતું હોય છે, એમ બી.એ.પી.એસ.ના સાધુ બ્રહ્મવિહારીદાસજીએ શનિવારે મહાત્મા મંદિર, ગાંધીનગર ખાતે આયોજિત ‘પ્રાથમિક શિક્ષણની ગુણવત્તામાં શિક્ષકની જવાબદારી’ વિષય ઉપર આત્મચિંતનનાં સમાપન પ્રવચનમાં 5000 શિક્ષકોને સંબોધતાં જણાવ્યું હતું.